17/04/2015 | Administración LocalMunicipal
Abegondo
Anuncio lista definitiva admitidos e excluídos, composición do tribunal e data de exame praza AEDL

ASUNTO: LISTA DEFINITIVA ADMITIDOS E EXCLUIDOS PRAZA AEDL COMPOSICION DO TRIBUNAL E DATA DE EXAME EXPEDIENTE: 2015/G003/000145 PRIMEIRO. Por resolución da Alcaldía de data 21 de novembro de 2013, foron aprobadas as bases do proceso de selección de persoal laboral fixo para o acceso a prazas vacantes da oferta de emprego público do Concello de Abegondo do ano 2010 en procedemento de consolidación de emprego, polo procedemento de concurso oposición. SEGUNDO. O anuncio e as bases publicáronse o día 29 de novembro de 2013 no Boletín Oficial da Provincia da Coruña núm.228. TERCEIRO. O anuncio foi publicado o 5 de xaneiro de 2015 no Boletín Oficial do Estado núm.4. CUARTO. A Resolución da Alcaldía núm.47/2015 e data 20/02/2015 aprobou a relación de admitidos e excluídos provisionalmente. O anuncio de admitidos e excluídos provisionalmente foi publicado no BOP núm.44 do 06/03/2015. A Lexislación máis destacada do asunto é a seguinte: — A Lei 7/1985, do 2 de abril, Reguladora das Bases de Réxime Local. — A Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común. — A Lei 5/1997, de 22 de xullo, de Administración Local de Galicia. — Lei 7/2007, do 12 de abril, do estatuto básico do empregado público — Lei Orgánica 15/1999, de 13 de decembro, de Protección de Datos de Carácter Persoal — A Lei 3/1983, de 15 de xuño, de normalización lingüística de Galicia. — O Decreto 1/2008, de 13 de marzo, polo que se aproba o Texto refundido da Lei da Función Pública de Galicia. — A Lei 2/2007 de 28 de marzo, do traballo en igualdade das mulleres de Galicia. — A Lei Orgánica 3/2007, de 22 de marzo, para a igualdade efectiva de mulleres e homes. — O Real Decreto 364/1995, de 10 de marzo, polo que se aproba o Regulamento Xeral de Ingreso do Persoal ao Servizo da Administración Xeral do Estado e de Provisión de Postos de Traballo e Promoción Profesional dos Funcionarios Civís da Administración Xeral do Estado (de carácter supletorio conforme o artigo 1.3). — O Real Decreto Lexislativo 1/1995, de 24 de marzo, polo que se aproba o Texto Refundido da Lei do Estatuto dos Traballadores PRIMEIRA. Concluíu o prazo de recepción de solicitudes de participación no concurso para a praza de axente de emprego e desenvolvemento local unha vez transcorridos 20 días naturais dende o día seguinte á publicación no BOE. SEGUNDA. Unha vez expirado o prazo de presentación de instancias, a Alcaldía-Presidencia ditará resolución no prazo máximo dun mes, pola que se declarará aprobada a listaxe provisional de admitidos e excluídos con indicación, se é o caso, dos motivos de exclusión e do prazo para a corrección da documentación que, segundo os termos da Lei 30/1992, é de 10 días hábiles dende a publicación no BOP da Coruña da listaxe provisional. No caso de non existires aspirantes excluídos, poderase elevar a definitiva a listaxe provisional na mesma resolución, dando inicio ao proceso selectivo. TERCEIRA. Unha vez analizado o conxunto de solicitudes presentadas e revisada a documentación esixida nas bases, a relación de admitidos e excluídos provisionalmente é: Causa de exclusión: 1. Non presenta a titulación requirida 2. Non presenta o xustificante do pago das taxas Causa de mellora da solicitude: indícase que o resto da documentación achegada non está compulsada. CUARTA.- Non constan alegacións nin melloras das solicitudes á listaxe antes indicada, xa que logo cabe propoñer a elevación da listaxe provisional a definitiva. QUINTA.- Dado o procedemento de concurso-oposición, ademais do chamamento para realización do 1º exercicio da oposición, figurará a convocatoria previa do tribunal para a constitución deste e cualificación do concurso segundo o correspondente baremo de méritos, segundo o establecido nas bases reguladoras específicas. Dado este chamamento simultáneo, non se determina un prazo previo específico entre a publicidade das cualificacións do concurso e o inicio dos exercicios da oposición, podendo os/as aspirantes alegar as anteditas cualificacións en calquera momento durante o proceso selectivo sen que isto supoña suspensión deste, salvo criterio en contrario do tribunal seleccionador. Unha vez comezado o proceso selectivo, a publicación dos sucesivos anuncios para a realización das probas restantes, así coma a listaxe dos aspirantes aprobados en cada exercicio, efectuarase no taboleiro de editos da Casa do Concello (e sempre que sexa posible, con carácter non preceptivo e complementario na web municipal).” Visto o conxunto de solicitudes presentadas e visto que cumpren cos requirimentos esixidos nas bases, cómpre admitir definitivamente: Causa de exclusión: 1. Non presenta a titulación requirida 2. Non presenta o xustificante do pago das taxas As persoas aspirantes convocaranse para cada exercicio en chamamento único, agás casos de forza maior, debidamente acreditados a apreciados discrecionalmente polo Tribunal. O prazo mínimo entre un exercicio e o seguinte será de 48 horas, agás naqueles casos que o Tribunal, co consenso de todos os aspirantes, considere conveniente a realización de varios exercicios nunha mesma xornada, ou nun prazo inferior ao anteriormente establecido, concedéndolles aos aspirantes un descanso mínimo de 30 minutos. SEXTA. O tribunal nomearase de conformidade co artigo 55.1. c) e d) e art.60 da Lei 7/2007 do Estatuto do empregado público, e a súa composición estará determinada en cada unhas das bases reguladoras específicas. a. A designación nominativa dos membros integrantes dos tribunais seleccionadores será aprobada por resolución e publicada no BOP da Coruña xunto coa listaxe definitiva de aspirantes admitidos e excluídos, no prazo legalmente establecido co fin de posibilitar a potencial recusación/abstención dos membros do Tribunal de conformidade co establecido polo art.28 e 29 da LRX-PAC e demais concordantes. b. O presidente do Tribunal poderá dispoñer a incorporación ao Tribunal doutros asesores especialistas para as probas que considere pertinentes, limitándose os devanditos asesores a prestar a súa colaboración nas súas especialidades técnicas, e actuando con voz pero sen voto. c. O Tribunal non se poderá constituír nin actuar sen a asistencia de polo menos tres dos seus membros, titulares ou suplentes indistintamente, e resultando, en todo caso, imprescindible a asistencia do presidente e do secretario. As decisións adoptaranse por maioría de votos dos membros asistentes, resolvendo en caso de empate o voto de calidade do presidente. d. Os vogais do Tribunal, titulares e suplentes, que actúen nestas probas terán a titulación correspondente, de conformidade co artigo 4 do Real Decreto 896/1991, e percibirán as gratificacións correspondentes segundo o Real Decreto 462/2002. Visto canto antecede, considérase que o expediente seguiu a tramitación establecida na Lexislación aplicable procedendo a súa aprobación polo Alcalde de acordo co artigo 61.1. o) da Lei 5/1997, do 22 de xullo, de Administración Local de Galicia, en concordancia co artigo 21.1. q) da Lei 7/1985, do 2 de abril, reguladora das bases do réxime local, RESOLVO: PRIMEIRO.- Aprobar a listaxe definitiva de admitidos e excluídos no concurso para a provisión dunha praza de axente de emprego e desenvolvemento local. SEGUNDO.- Aprobar a composición nominativa do Tribunal Cualificador cos titulares e suplentes de cada proceso selectivo e o lugar, día e hora de comezo do proceso selectivo, que é o seguinte: Presidente: Adrián Juan Márquez Caramés. Suplente: María del Mar Carro López María Belén Taboada Fiaño. Suplente: Bárbara Caramés Abeijón Francisco Javier Ulloa Arias. Suplente: María Isabel Rodríguez López Antonio Gómez-Iglesias Casal. Suplente: Gema María Vázquez López José Carmelo Sánchez Presedo. Suplente: Sirine Mercedes Angela Turienzos Mendezona. Secretario: José Antonio Varela Doval Suplente: Daniel Andre Alexandra Ioana Malasquez Steinke Lugar, día e hora de comezo do proceso selectivo: Salón de plenos da Casa do Concello, 21/05/2015, 12:00 horas. TERCEIRO.- Acordar a non realización da proba de coñecemento de galego aos admitidos, posto que presentaron a documentación na que acreditan o coñecemento de lingua galega requirido. CUARTO.- Publicar no taboleiro de editos do Concello e no Boletín Oficial da Provincia a relación definitiva de admitidos e excluídos para que por un prazo de dez días hábiles poidan presentarse as alegacións e as emendas pertinentes. Publicarase no BOP da Coruña e no taboleiro de editos da Casa do Concello a composición nominativa do Tribunal Cualificador cos titulares e suplentes de cada proceso selectivo e o lugar, día e hora de comezo do proceso selectivo. QUINTO.- Mediante a presente ordenarase a convocatoria previa do tribunal para a constitución deste e cualificación do concurso segundo o correspondente baremo de méritos, segundo o establecido nas bases reguladoras específicas. SEXTO.- Coa finalidade de facilitar o acceso á información dos aspirantes e, sempre con carácter complementario, tanto as convocatorias e bases, como os anuncios de cualificacións, chamamento a exercicios, etc. serán publicadas na web municipal, toda vez sexa realizada a publicación nos medios obrigatorios establecidos. SÉTIMO.- Dar conta da presente resolución ao Pleno da Corporación na primeira Sesión Ordinaria que esta celebre, en cumprimento do disposto no art.42 do Real Decreto 2568/86, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais.” O que se comunica para os efectos de que por un prazo de dez días hábiles poidan presentarse as alegacións e as emendas pertinentes. Abegondo, 9 de abril de 2015 O alcalde José Antonio Santiso Miramontes